Un bărbat a schimbat un semn de circulație din Voluntari pentru a interzice circulația pe o stradă.
El a montat indicatorul Accesul interzis, dar a fost prins de poliție după ce s-a lăudat cu ce a făcut pe Facebook. Bărbatul este cercetat penal și a fost reținut. Bărbatul de 27 de ani s-a filmat în momentul în care a montat un indicator rutier cu semnificația "Accesul interzis" peste un alt indicator rutier.
Un bărbat a schimbat un semn de circulație din orașul Voluntari pentru a interzice circulația pe o stradă. El a montat indicatorul Accesul interzis, dar a fost identificat de polițiști deoarece a filmat scena și a postat imaginile pe Facebook. Acum este cercetat penal și a fost reținut.Potrivit Poliției Ilfov, miercuri, polițiștii Serviciului Rutier s-au sesizat din oficiu și au deschis un dosar penal pentru împiedicarea sau îngreunarea circulației pe drumurile publice.Ei l-au identificat pe autor cu ajutorul unor imagini transmise pe rețeaua de socializare. Bărbatul de 27 de ani s-a filmat în momentul în care a montat un indicator rutier cu semnificația "Accesul interzis" peste un alt indicator rutier, cu semnificația "Accesul interzis tuturor autovehiculelor cu masa mai mare de 7,5 tone", cu scopul de a interzice circulația oricărui autovehicul pe strada respectivă, acțiunea sa, fiind totodată, de natură să inducă în eroare participanții la trafic.Polițiștii Serviciului Rutier Ilfov l-au reținut pentru 24 de ore și urmează ca bărbatul să fie prezentat Parchetului de pe lângă Judecătoria Buftea.